ไทยประกันชีวิต คว้ารางวัล Trusted Brand ปีที่ 7แล้ว
ไทยประกันชีวิต คว้ารางวัล Trusted Brand ปีที่ 7&nbsp; ในฐานะองค์กรที่แข็งแกร่ง มุ่งสร้างสรรค์นวัตกรรมใหม่ทั้งด้านสินค้าและบริการ
30 เม.ย. 2553

ไทยประกันชีวิต คว้ารางวัล Trusted Brand ปีที่ 7  ในฐานะองค์กรที่แข็งแกร่ง มุ่งสร้างสรรค์นวัตกรรมใหม่ทั้งด้านสินค้าและบริการ
นายอภิรักษ์ ไทพัฒนกุล กรรมการและประธานเจ้าหน้าที่บริหาร บริษัท ไทยประกันชีวิต เปิดเผยว่า บริษัทฯ ได้รับคัดเลือกให้รับรางวัล Trusted Brand ระดับ Gold ประจำปี  2553 จากนิตยสารรีดเดอร์ส ไดเจสท์ ซึ่งเป็นรางวัลที่ได้รับการโหวตจากผู้อ่านนิตยสารฯ ที่สะท้อนให้เห็นว่าแบรนด์ไทยประกันชีวิตเป็นสุดยอดแบรนด์ในธุรกิจประกันชีวิต และเป็นความภาคภูมิใจอย่างยิ่งที่ได้รับรางวัลดังกล่าวติดต่อกันเป็นปีที่ 7
การสำรวจ Trusted Brand โดยนิตยสารรีดเดอร์ส ไดเจสท์ เป็นการสำรวจแบรนด์ของสินค้าและบริการที่เลือกโดยผู้บริโภคอย่างแท้จริง โดยเป็นการสำรวจความคิดเห็นของผู้บริโภคจาก 8 ประเทศ คือ ไทย ฮ่องกง สิงคโปร์ มาเลเซีย ไต้หวัน อินเดีย จีน และฟิลิปปินส์ โดยแบรนด์ที่ได้รับการคัดเลือกจะถูกพิจารณาทั้งในเชิงคุณภาพและปริมาณ จึงถือเป็นรางวัลที่พิจารณาอย่างรอบด้าน 
สำหรับหลักเกณฑ์การพิจารณา ประกอบด้วยหลักเกณฑ์ 6 ด้าน คือ ความเชื่อมั่นหรือความน่าเชื่อถือ, คุณภาพ, คุณค่า, ความเข้าใจในความต้องการของผู้บริโภค, มีความรับผิดชอบต่อสังคม และความคิดริเริ่มสร้างสรรค์ในการเสนอสินค้าหรือบริการใหม่สู่ตลาดเสมอ
ทั้งนี้ ปัจจุบันบริษัทมีสินทรัพย์รวม 1.54 แสนล้านบาท เงินสำรองประกันชีวิตที่พร้อมจ่ายคืนแก่ผู้เอาประกันรวม  1.27 แสนล้านบาท เงินกองทุน 1.37 หมื่นล้านบาท และได้รับการจัดอันดันเครดิตทางการเงินจากสถาบัน Standard &amp; Poor’s ที่ระดับ A- ซึ่งถือเป็นระดับสูงสุดของบริษัทประกันชีวิตคนไทย 
นอกจากนี้ ยังเป็นผู้นำนวัตกรรมด้านสินค้าและบริการมาอย่างต่อเนื่อง ล่าสุดได้พัฒนากรมธรรม์ก้าวแรก กรมธรรม์ที่ให้ความคุ้มครองชีวิตบุตรตั้งแต่แรกเกิดทุกกรณี นับเป็นบริษัทประกันชีวิตแห่งแรกที่พัฒนากรมธรรม์ในลักษณะดังกล่าว ซึ่งที่ผ่านมาบริษัทฯ เป็นผู้นำนวัตกรรมสินค้าต่างๆ อาทิ กรมธรรม์เพื่อผู้สูงอายุ กรมธรรม์ประกันชีวิตทหาร กรมธรรม์พิเศษเพื่อผู้พิการ 
ขณะเดียวกันยังพัฒนาบริการที่มากกว่าการประกันชีวิต อาทิ ไทยประกันชีวิตฮอตไลน์ บริการทางการแพทย์และเคลื่อนย้ายผู้ป่วยฉุกเฉินตลอด 24 ชั่วโมง ทุกที่ ทุกกรมธรรม์ ไทยประกันชีวิตแคร์เซ็นเตอร์ ศูนย์ดูแลสิทธิประโยชน์ผู้เอาประกันที่สมบูรณ์ที่สุดในธุรกิจ หรือไทยประกันชีวิตอีซี่เพย์ ช่องทางการชำระเบี้ยประกันหลากหลายถึง 11 ช่องทาง
นอกจากรางวัล Trusted Brand ที่สะท้อนความมั่นใจในแบรนด์ของคนไทยแล้ว ไทยประกันชีวิตยังได้รับการยอมรับว่าเป็นบริษัทประกันชีวิตที่ดำเนินธุรกิจบนพื้นฐานความรับผิดชอบต่อสังคม โดยเป็นบริษัทประกันชีวิตเพียงแห่งเดียวที่ได้รับรางวัลภาคธุรกิจดีเด่น SVN Awards จากเครือข่ายธุรกิจเพื่อสังคมและสิ่งแวดล้อม ถือเป็นรางวัลด้าน CSR ที่ได้รับการยอมรับจากภาคธุรกิจ